Uwch Gynghrair Lloegr 2024–25

Uwch Gynghrair Lloegr 2024–25 oedd 33ain tymor Uwch Gynghrair Lloegr a 126ain tymor cyffredinol pêl-droed fel yr haen uchaf yn Lloegr. Dechreuodd y tymor ar 16 Awst 2024 a daeth i ben ar 25 Mai 2025. Manchester City oedd pencampwyr y tymor blaenorol, wedi iddynt ennill eu pedwerydd teitl o'r fron. Enillodd Lerpwl eu hail deitl Uwch Gynghrair a'u 20fed teitl cynghrair erioed, gan ddod yn gyfartal â record Manchester United. Disgynnodd Ipswich Town, Caerlŷr a Southampton i'r Bencampwriaeth. Y tri thîm yma hefyd oedd y tri gafodd eu dyrchafu o'r Bencampwriaeth y tymor blaenorol. Daeth Southampton y tîm cyntaf erioed i ddisgyn o Uwch Gynghrair Lloegr gyda saith gêm neu fwy ar ôl i'w chwarae. Y tymor hwn oedd y tymor olaf y byddai Everton yn chwarae eu gemau cartref ar Barc Goodison.